Title: Halldór Ásgrimsson
Description: Halldór Ásgrímsson var áratugum saman einn áhrifamesti stjórnmálamaður landsins og naut trausts langt út fyrir sinn flokk, Framsóknarflokkinn; kaupfélagsstjórasonurinn sem aldrei tók stúdentspróf en var þó orðinn lektor við viðskiptadeild Háskóla Íslands aðeins 25 ára að aldri. Veran þar var ekki löng, hann var kjörinn á þing og helgaði stjórnmálunum líf sitt næstu áratugi, var formaður flokks síns í tólf ár. Hann varð sjávarútvegsráðherra hálffertugur og sigldi þar í gegnum mikla erfiðleikatíma með umdeildum ráðstöfunum. Síðar var hann utanríkisráðherra lengur en nokkur annar, fór víða og hafði kynni af fjölda erlendra áhrifamanna. Forsætisráðherra var hann frá 2004 og þar til hann hvarf af vettvangi stjórnmálanna 2006. Guðjón Friðriksson rekur hér sögu Halldórs og segir frá uppvexti hans á Vopnafirði og Höfn í Hornafirði, sjómennsku og öðrum störfum, stjórnmálaferli, baráttu- og áhugamálum, sigrum og ósigrum. Sagt er ítarlega frá deilum um kvótakerfi, úthafsveiðar, hvalveiðar, Kárahnjúkavirkjun, Íraksstríðið og fjölda annarra mála. Vinir og samstarfsmenn Halldórs leggja orð í belg en einnig pólitískir andstæðingar og aðrir sem höfðu kynni af Halldóri og störfum hans á löngum og viðburðaríkum ferli.
Subjects: Prime ministers, Biography, Politicians
Places: Iceland
People: Halldór Ásgrímsson (1947-2015)